**บทที่ 5**

**สรุป อภิปรายผล และข้อเสนอแนะ**

การวิจัย เรื่อง ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์สรุป อภิปรายผล และข้อเสนอแนะดังต่อไปนี้

**สรุปผลการวิจัย**

การวิจัย เรื่องศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์มีวัตถุประสงค์เพื่อให้ศึกษาสภาพทั่วไปบริบทชุมชนการท่องเที่ยวเชิงวัฒนธรรมของชุมชน ศักยภาพการท่องเที่ยวเชิงวัฒนธรรมของชุมชน และข้อเสนอแนะการพัฒนาการท่องเที่ยวเชิงวัฒนธรรมของชุมชน ประกอบด้วย การเข้าถึง สิ่งดึงดูดใจ ความปลอดภัย สิ่งอำนวยความสะดวก ความสามารถในการรองรับนักท่องเที่ยว รวมถึงความต้องการของชุมชน ความรู้ความเข้าใจของชุมชน

ระเบียบวิธีการวิจัยและข้อมูลที่ใช้ในการศึกษาแบ่งออกเป็น 2 ส่วน คือ ข้อมูลทุติยภูมิ จากการค้นคว้า ตำรา เอกสาร งานวิจัย เว็บไซต์ ที่เกี่ยวข้อง และข้อมูลปฐมภูมิ จากการสำรวจ โดยการเก็บข้อมูลเชิงปริมาณ ใช้แบบสอบถามผู้แทนชุมชนจำนวน 70 คน คุณภาพ โดยใช้วิธีการสัมภาษณ์แบบมีโครงสร้าง ประเด็นการสัมภาษณ์และประเด็นการสังเกต จำนวน 10 คน และผู้ถูกสัมภาษณ์ตอบคำถามด้วยคำถามเดียวกัน และจดบันทึกการสัมภาษณ์ เพื่อให้ทราบถึงสภาพทั่วไปบริบทชุมชนการท่องเที่ยววัฒนธรรมของชุมชน ศักยภาพการท่องเที่ยวเชิงวัฒนธรรมของชุมชน ข้อเสนอแนะการพัฒนาการท่องเที่ยวเชิงวัฒนธรรมของชุมชน วิเคราะห์ข้อมูลเกี่ยวกับคุณลักษณะทั่วไปของผู้ให้ข้อมูล นำมาแจกแจงความถี่ คำนวณหาร้อยละ แล้วดำเนินการเรียบเรียงวิเคราะห์เชิงพรรณนา

**1. ข้อมูลทั่วไปของผู้ตอบแบบสอบถาม**

แสดงข้อมูลคุณลักษณะทั่วไป ของผู้ตอบแบบสอบถาม ส่วนใหญ่เป็นเพศหญิง และมีอายุระหว่าง 41-50 ปี การศึกษาส่วนใหญ่อยู่ในระดับประถมศึกษา อาชีพหลักส่วนใหญ่ทำอาชีพเกษตรกรรม ส่วนใหญ่มีรายได้ 5,001 – 10,000 บาท และส่วนใหญ่อาศัยอยู่ในชุมชนมาตั้งแต่เกิด

**2. ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์**

ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ พบว่า โดยภาพรวมอยู่ในระดับมากที่สุด เมื่อพิจารณาเป็นรายด้านโดยเรียงค่าเฉลี่ยจากมากไปหาน้อย พบว่า ด้านการเข้าถึง รองลงมา ด้านสิ่งดึงดูดใจ รองลงมา ด้านความปลอดภัย รองลงมา ด้านสิ่งอำนวยความสะดวก สุดท้าย ด้านความสามารถในการรองรับนักท่องเที่ยว

**ระดับความคิดเห็นศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ จำแนกเป็นรายด้าน และรายข้อ ดังนี้**

**2.1 ด้านการเข้าถึง** ภาพรวมอยู่ในระดับมากที่สุด เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า ชุมชนมีโครงสร้างพื้นฐานของหมู่บ้าน เช่น การเดินทางสะดวก เป็นต้นรองลงมา ชุมชนมีระบบสาธารณูปโภคอย่างครบครันในการเข้าชมวัฒนธรรมชุมชน เช่น ถนน ไฟฟ้า ประปา และการสื่อสาร รองลงมา ชุมชนมีฐานทรัพยากรธรรมชาติที่สมบูรณ์ สุดท้าย ชุมชนมีวิถีการผลิตที่พึ่งพาและใช้ทรัพยากรธรรมชาติอย่างยั่งยืน

**2.2 ด้านสิ่งดึงดูดใจ** ภาพรวมอยู่ในระดับมากที่สุด เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า ความหลากหลายของระบบเชิงวัฒนธรรม เช่นโบราณสถานเมืองเก่า ประวัติศาสตร์ เป็นต้น รองลงมา ความสวยงามของสภาพภูมิทัศน์ และลักษณะทางกายภาพ รองลงมา ความโดดเด่น มีเอกลักษณ์เฉพาะตัวและดึงดูดใจนักท่องเที่ยว สุดท้าย การสืบสานวัฒนธรรมวิถีชีวิตของชุมชน

**2.3 ด้านความปลอดภัย** ภาพรวมอยู่ในระดับมากที่สุด เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า มีอุปกรณ์หรือปฐมพยาบาลในสถานที่เข้าชม รองลงมา ให้ความปลอดภัยต่อชีวิตและทรัพย์สิน รองลงมา มีอุปกรณ์และเครื่องมือบรรเทาสาธารณภัย การติดตั้งป้าย การสื่อสารอย่างเหมาะสม สุดท้าย มีเจ้าหน้าที่ดูแลเพียงพอ และดูแลทั่วถึง

**2.4 ด้านสิ่งอำนวยความสะดวก** ภาพรวมอยู่ในระดับมากที่สุด เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า มีพื้นที่จอดรถที่เพียงพอสำหรับรองรับจำนวนรถที่เข้ามา โดยเฉพาะช่วงวันหยุดยาวหรือเทศกาล รองลงมา มีเส้นทางการเดินทางที่สะดวกในการเข้าถึงแหล่งท่องเที่ยว มีบริการร้านอาหารที่เพียงพอต่อความต้องการของนักท่องเที่ยวและสะอาดถูกสุขอนามัย มีศูนย์บริการนักท่องเที่ยวหรือจุดให้ข้อมูลหรือข้อแนะนำต่างๆ ก่อนใช้บริการ มีป้ายบอกทิศทางในการเข้าถึงแหล่งท่องเที่ยว รวมทั้งป้ายสัญลักษณ์ที่แสดงจุดบริการต่างๆ เช่น ห้องน้ำ ลานจอดรถ มีร้านค้าชุมชนหรือร้านขายของที่ระลึก สุดท้ายการมีมัคคุเทศก์ท้องถิ่นอธิบาย

**2.5 ด้านความสามารถในการรองรับนักท่องเที่ยว** ภาพรวมอยู่ในระดับมาก เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า สามารถรองรับนักท่องเที่ยวได้ รองลงมา มีกฎระเบียบข้อจำกัดจำนวนนักท่องเที่ยว เส้นทาง ระยะเวลาในการเข้าชม รองลงมา แหล่งท่องเที่ยวมีสภาพทางกายภาพที่เอื้ออำนวยต่อการเข้าชมของนักท่องเที่ยว สุดท้าย ความสามารถในการรองรับ เช่น รถติดบริเวณทางเข้าชม หรือแหล่งท่องเที่ยวอื่นๆ เนื่องจากนักท่องเที่ยวมีจำนวนมาก

**3. ข้อเสนอแนะการพัฒนาการท่องเที่ยวเชิงวัฒนธรรมของชุมชนจังหวัดเพชรบูรณ์**

ผู้ตอบแบบสอบถามได้ให้ข้อเสนอแนะการพัฒนาการท่องเที่ยวเชิงวัฒนธรรมของชุมชนจังหวัดเพชรบูรณ์ ดังนี้

ชุมชนควรส่งเสริมพัฒนาการผลิต ผลิตภัณฑ์ในชุมชนเพิ่มขึ้นเพื่อเป็นเอกลักษณ์ของชุมชนและเพิ่มรายได้ในชุมชน รวมถึงการใช้ทรัพยากรธรรมชาติอย่างพอเพียงเพื่อความยั่งยืน ควรสืบสานวัฒนธรรมประเพณี วิถีชีวิตของคนในชุมชน ให้เป็นที่ยอมรับแก่นักท่องเที่ยว ควรส่งเสริมให้มีเจ้าหน้าที่คอยดูแลโบราณสถานที่เพียงพอ และทั่วถึง เพื่อความคงอยู่รองรับแขกผู้มาเยือน ควรส่งเสริมให้มีการจัดมัคคุเทศก์ท้องถิ่นไว้ให้พร้อมคอยอธิบายแก่นักท่องเที่ยว หรือคอยเป็นสื่อในการแนะนำจัดการการท่องเที่ยวในชุมชน และควรมีการบำรุงรักษาแหล่งท่องเที่ยวให้มีสภาพทางกายภาพที่เอื้ออำนวยต่อการเข้าชมของนักท่องเที่ยว

**จากการสัมภาษณ์กลุ่มตัวแทนชุมชนในการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ที่จัดขึ้นภายใต้งานวิจัย โดยกลุ่มตัวแทนชุมชน จำนวน 10 คน ผู้วิจัยได้สรุปผลการวิเคราะห์ข้อมูล ได้ดังนี้**

1. ข้อมูลทั่วไปของผู้ตอบแบบสัมภาษณ์

ผู้ให้สัมภาษณ์ส่วนใหญ่มีอายุระหว่าง 41-50 ปี การศึกษาส่วนใหญ่อยู่ในระดับประถมศึกษา อาชีพหลักคือเกษตรกรรม ส่วนใหญ่มีรายได้ 5,001 – 10,000 บาท และส่วนใหญ่อาศัยอยู่ในชุมชนมาตั้งแต่เกิด

2. ศักยภาพการส่งเสริมการท่องเที่ยวเชิงวัฒนธรรมของชุมชน จังหวัดเพชรบูรณ์ สรุปโดยภาพรวม พบว่า

2.1 ผู้ให้สัมภาษณ์มีแนวทางการส่งเสริมการท่องเที่ยวเชิงวัฒนธรรม ผู้นำมีการอบรมเกี่ยวกับการท่องเที่ยวการจัดงานเทศกาลต่าง ๆ และประชาสัมพันธ์ผ่านสื่อโซเชียล และผ่านการบอกเล่าของนักท่องเที่ยว และมีการประชาคมเกี่ยวกับประเพณีในชุมชน

2.2 ผู้ให้สัมภาษณ์อยากส่งเสริมให้มีการพัฒนาแหล่งท่องเที่ยวเชิงวัฒนธรรม มีการจัดกิจกรรมท่องเที่ยวเกี่ยวกับชุมชนเป็นประจำ จัดแต่งโบราณสถานให้มีความสวยงามน่าสนใจ ตื่นตาตื่นใจน่าเข้าชม มีการจัดนิทรรศการเพื่อเป็นแหล่งความรู้ให้ผู้คนรู้จักเพิ่มมากขึ้น และสนับสนุนให้ประชาชนในท้องถิ่นให้ความร่วมมือ มีส่วนร่วมในการพัฒนาสร้างจุดสนใจ เช่น ร่วมกันทอผ้า เป็นต้น

2.3 ผู้ให้สัมภาษณ์แนะนำว่าควรมีการนำเสนอแบบใหม่ เข้าใจง่าย เข้าถึงง่าย ไม่ซับซ้อน พร้อมกับรักษาความสะอาดเปิดบ้านต้อนรับนักท่องเที่ยวอยู่ตลอดเวลา ร่วมกันประชาสัมพันธ์ผ่านสื่อโซเชียล หรือผ่านนักท่องเที่ยวที่แวะเวียนเข้ามา และสนับสนุนให้คนในชุมชนรู้สึกรักสิ่งแวดล้อม

2.4 ผู้ให้สัมภาษณ์มีการใส่ใจรายละเอียดจากการติชมของนักท่องเที่ยว นำมาปรับปรุงพัฒนาให้ดียิ่งขึ้น ปรับสภาพภูมิทัศน์ให้มีความสวยงามน่าสนใจ เพราะชุมชนต้องการให้มีนักท่องเที่ยวแวะเวียนมาเที่ยวอย่างไม่ขาดสายจึงอยากสร้างช่องทางประชาสัมพันธ์โดยโพสต์ลงสื่อโซเชียล โดยอยากให้มีเด็กยุคใหม่มาบริหารงานอาจจะทำให้มีอะไรแปลกใหม่ดึงดูดนักท่องเที่ยวเพิ่มมากขึ้น

2.5 ผู้ให้สัมภาษณ์ คนในชุมชนควรปฏิบัติตนให้มีระเบียบและบริการด้วยความจริงใจอย่างเท่าเทียมกัน มีสิ่งอำนวยความสะดวกครบวงจร ราคาที่พักค่าเข้าชมมีความยุติธรรมสามารถจับต้องได้ บริเวณแวดล้อมมีความสะอาด มีมุมสวยงามไว้เก็บภาพเป็นที่ระลึก ควรจัดให้มีของดีประจำตำบลเป็นของฝากติดไม้ติดมือให้กับนักท่องเที่ยว เพื่อดึงดูดให้กลับมาเที่ยวชมอีกครั้ง

**อภิปรายผลการวิจัย**

จากการวิจัย เรื่อง ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ วัตถุประสงค์ เพื่อศึกษาสภาพทั่วไปบริบทชุมชนการท่องเที่ยวเชิงวัฒนธรรมของชุมชน ศักยภาพการท่องเที่ยวเชิงวัฒนธรรมของชุมชน และข้อเสนอแนะการพัฒนาการท่องเที่ยวเชิงวัฒนธรรมของชุมชน มีประเด็นที่นำมาอภิปรายดังนี้

สมมติฐานที่ตั้งไว้ ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ อยู่ในระดับมากที่สุด

จากผลการวิจัย พบว่า ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ อยู่ในระดับมากที่สุด เป็นไปตามสมมติฐานที่ตั้งไว้ อาจเป็นเพราะว่า

1. มีโครงสร้างพื้นฐานของหมู่บ้าน เช่น การเดินทางสะดวก เป็นต้น

2. มีความหลากหลายของระบบเชิงวัฒนธรรม เช่นโบราณสถานเมืองเก่า ประวัติศาสตร์ เป็นต้น

3. มีความปลอดภัยต่อชีวิตและทรัพย์สิน

4. มีพื้นที่จอดรถที่เพียงพอสำหรับรองรับจำนวนรถที่เข้ามา โดยเฉพาะช่วงวันหยุดยาวหรือเทศกาล

5. ความสามารถรองรับนักท่องเที่ยวได้

ดังนั้น ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ จึงอยู่ในระดับมากที่สุด ซึ่งสอดคล้องกับงานวิจัยของ ชัยสิทธิ์ ดำรงวงศ์เจริญ (2550) ได้วิจัยการจัดการท่องเที่ยวทางวัฒนธรรมเชิงอนุรักษ์ โดยการมีส่วนร่วมของชุมชน กรณีศึกษาภูผายนต์ อำเภอภูพาน จังหวัดสกลนคร พบว่า มีการวางแผนแบบมีส่วนร่วมและมีแผนปฏิบัติการที่จะขับเคลื่อนการดำเนินงานให้บรรลุเป้าหมาย โดยผู้นำด้านการท่องเที่ยวเชิงอนุรักษ์มีการฝึกอบรมมัคคุเทศก์ให้แก่ชาวบ้าน มีการเตรียมให้ มีกิจกรรมการแสดงด้านวัฒนธรรมแก่ผู้มาเยี่ยมชมและพักผ่อนหย่อนใจ มีการปรับปรุงภูมิทัศน์ของชุมชน พนมพร สารสิทธิยศ (2552) ผู้ไทยแนวทางการจัดการหมู่บ้านวัฒนธรรมเพื่อการท่องเที่ยว (โฮมสเตย์) จังหวัดมุกดาหาร พบว่า สภาพปัจจุบันของหมู่บ้านวัฒนธรรมเพื่อการท่0องเที่ยว (โฮมสเตย์) จังหวัดมุกดาหาร พบว่า ด้านที่พักอาศัย ที่พักอาศัยมีโครงสร้างแข็งแรง ห้องนอน ห้องน้ำ ห้องส้วม และห้องครัวสะอาดพร้อมสำหรับการใช้ด้านอาหาร มีการปรุงอาหารที่ถูกหลักโภชนาการและอาหารส่วนใหญ่เป็นอาหารพื้นบ้าน ด้านวัฒนธรรม มีการแต่งกาย มีภาษาพูดที่เป็นเอกลักษณ์ของตนเองมีการแลกเปลี่ยนวัฒนธรรมกันระหว่า งเจ้าบ้านกับนักท่องเที่ยว ด้านผลิตภัณฑ์ มีร้านค้าจำหน่ายผลิตภณัฑ์ในชุมชน และจำหน่ายตามงานแสดงสินค้า OTOP ด้านแหล่งท่องเที่ยว มีแหล่งท่องเที่ยวที่เป็นธรรมชาติมีโบราณสถานซึ่งมีคุณค่าทางประวัติศาสตร์มีกิจกรรมท่องเที่ยว และกิจกรรมฝึกหัดศิลปหตัถกรรมพื้นบ้าน ด้านการประชาสัมพันธ์ มีการจัดพิมพ์ทำคู่มือแนะนำการท่องเที่ยวแบบโฮมสเตย์ และจัดทำเว็บไซต์ สำหรับปัญหาปัจจุบัน

**ข้อเสนอแนะ**

ผู้ตอบแบบสอบถามได้ให้ข้อเสนอแนะการพัฒนาการท่องเที่ยวเชิงวัฒนธรรมของชุมชนจังหวัดเพชรบูรณ์ ดังนี้

ควรส่งเสริมพัฒนาการผลิต ผลิตภัณฑ์ในชุมชนเพิ่มขึ้นเพื่อเป็นเอกลักษณ์ของชุมชนและเพิ่มรายได้ในชุมชน รวมถึงการใช้ทรัพยากรธรรมชาติอย่างพอเพียงเพื่อความยั่งยืน ควรสืบสานวัฒนธรรมประเพณี วิถีชีวิตของคนในชุมชน ให้เป็นที่ยอมรับแก่นักท่องเที่ยว ควรส่งเสริมให้มีเจ้าหน้าที่คอยดูแลโบราณสถานที่เพียงพอ และทั่วถึง เพื่อความคงอยู่รองรับแขกผู้มาเยือน ควรส่งเสริมให้มีการจัดมัคคุเทศก์ท้องถิ่นไว้ให้พร้อมคอยอธิบายแก่นักท่องเที่ยว หรือคอยเป็นสื่อในการแนะนำจัดการการท่องเที่ยวในชุมชน และควรมีการบำรุงรักษาแหล่งท่องเที่ยวให้มีสภาพทางกายภาพที่เอื้ออำนวยต่อการเข้าชมของนักท่องเที่ยว

**การวิจัยครั้งต่อไป**

นักวิจัยศึกษาวิจัยเกี่ยวกับการเปรียบเทียบการท่องเที่ยวเชิงวัฒนธรรมจากสถานที่ท่องเที่ยวอื่น เพื่อให้เห็นถึงความแตกต่าง และการพัฒนาการท่องเที่ยวของชุมชนมากขึ้น