**บทที่ 4**

**ผลการวิเคราะห์ข้อมูล**

จากการนำเสนอผลของการศึกษาเรื่องศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ผู้วิจัยทำการเก็บรวบรวมข้อมูล ด้วยข้อแบบคำถามวิจัยเชิงปริมาณ เชิงคุณภาพ โดยใช้เครื่องมือในการเก็บรวบรวมข้อมูลครั้งนี้ คือ แบบสอบถาม ประเด็นการสัมภาษณ์และประเด็นการสังเกต ใช้แบบสอบถามผู้แทนชุมชนจำนวน 70 คน และใช้วิธีการสัมภาษณ์แบบมีโครงสร้าง จำนวน 10 คน เพื่อให้ทราบถึงสภาพทั่วไปบริบทชุมชนด้านท่องเที่ยวเชิงวัฒนธรรมของชุมชน ศักยภาพการท่องเที่ยวเชิงวัฒนธรรมของชุมชน ข้อเสนอแนะการพัฒนาการท่องเที่ยวเชิงวัฒนธรรมของชุมชนซึ่งสามารถวิเคราะห์ข้อมูลได้ดังต่อไปนี้

**ส่วนที่ 1 ข้อมูลทั่วไปของผู้ตอบแบบสอบถาม**

ข้อมูลทั่วไปเกี่ยวกับคุณลักษณะทั่วไปของผู้แทนชุมชน ประกอบด้วย เพศ อายุ ระดับการศึกษา อาชีพ รายได้ ระยะเวลาอาศัยอยู่ในชุมชน จากการศึกษาข้อมูลคุณลักษณะทั่วไปของผู้แทนชุมชน จำนวน 70 คน สรุปได้ดังตารางที่ 1 ดังนี้

|  |  |  |
| --- | --- | --- |
| คุณลักษณะทั่วไป | **จำนวน** | **ร้อยละ** |
| 1. เพศ  ชาย  หญิง | 33  37 | 47.1  52.9 |
| 2. อายุ  20 – 30 ปี  31 – 40 ปี  41 – 50 ปี  51 – 60 ปี  61 ปีขึ้นไป | 3  15  22  20  10 | 4.3  21.4  31.4  28.6  14.3 |
| 3. ระดับการศึกษา  ประถมศึกษา  มัธยมศึกษา  อนุปริญญา  ปริญญาตรี  สูงกว่าปริญญาตรี  4. อาชีพ  ข้าราชการ  ค้าขาย  เกษตรกรรม  ผู้ประกอบการ  อื่นๆ | 25  25  2  14  4    21  5  28  1  15 | 35.7  35.7  2.9  20.0  5.7  30.0  7.1  40.0  1.4  21.4 |
| 5. รายได้  ต่ำกว่า 5,000 บาท  5,001 – 10,000 บาท  10,001 บาทขึ้นไป  6. ระยะเวลาอาศัยอยู่ในชุมชน | 16  31  23 | 22.9  44.2  32.9 |
| 11 ปีขึ้นไป  อยู่มาตั้งแต่เกิด | 6  64 | 8.6  91.4 |

จากตารางที่ 1 แสดงข้อมูลคุณลักษณะทั่วไป พบว่า ผู้ตอบแบบสอบถาม จำนวน 70 คน มีข้อมูลคุณลักษณะทั่วไป ดังนี้

**1. เพศ**

เป็นเพศหญิง จำนวน 37 คน คิดเป็นร้อยละ 52.9 เป็นเพศชาย จำนวน 33 คน คิดเป็นร้อยละ 47.1

**2. อายุ**

ส่วนใหญ่มีอายุระหว่าง 41-50 ปี จำนวน 22 คน คิดเป็นร้อยละ 31.4 รองลงมาคืออายุระหว่าง 51-60 ปี จำนวน 20 คน คิดเป็นร้อยละ 28.6 อายุระหว่าง 31 - 40 ปี จำนวน 15 คน คิดเป็นร้อยละ 21.4 อายุระหว่าง 61 ปีขึ้นไป จำนวน 10 คน คิดเป็นร้อยละ 14.3 และอายุระหว่าง 20 – 30 ปี จำนวน 3 คน คิดเป็นร้อยละ 4.3 ตามลำดับ

**3. ระดับการศึกษา**

ส่วนใหญ่มีระดับการศึกษาประถมศึกษา จำนวน 25 คน คิดเป็นร้อยละ 35.7 รองลงมา มัธยมศึกษา จำนวน 25 คน คิดเป็นร้อยละ 35.7 ปริญญาตรี จำนวน 14 คน คิดเป็นร้อยละ 20 สูงกว่าปริญญาตรี จำนวน 4 คน คิดเป็นร้อยละ 5.7 และอนุปริญญา จำนวน 2 คน คิดเป็นร้อยละ 2.9 ตามลำดับ

**4. อาชีพ**

ส่วนใหญ่เป็นเกษตรกรรม จำนวน 28 คน คิดเป็นร้อยละ 40 รองลงมา ข้าราชการ จำนวน 21 คน คิดเป็นร้อยละ 30 อื่น ๆ จำนวน 15 คน คิดเป็นร้อยละ 21.4 ค้าขาย จำนวน 5 คน คิดเป็นร้อยละ 7.1 ผู้ประกอบการ จำนวน 1 คน คิดเป็นร้อยละ 1.4 ตามลำดับ

**5. รายได้**

ส่วนใหญ่มีรายได้ 5,001 – 10,000 บาท จำนวน 31 คน คิดเป็นร้อยละ 44.2 รองลงมา10,001 บาทขึ้นไป จำนวน 23 คน คิดเป็นร้อยละ 32.9 และต่ำกว่า 5,000 บาท จำนวน 16 คน คิดเป็นร้อยละ 22.9 ตามลำดับ

**6. ระยะเวลาอาศัยอยู่ในชุมชน**

ส่วนใหญ่อยู่มาตั้งแต่เกิด จำนวน 64 คน คิดเป็นร้อยละ 91.4 รองลงมา 11 ปีขึ้นไป จำนวน 6 คน คิดเป็นร้อยละ 8.6 ตามลำดับ

**ส่วนที่ 2 ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์**

ตารางที่ 2 ระดับศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์จำแนกโดยภาพรวมและรายด้าน ดังนี้

|  |  |  |  |
| --- | --- | --- | --- |
| **ศักยภาพการท่องเที่ยวเชิงวัฒนธรรม** |  | **ระดับศักยภาพ** | **ลำดับ** |
| ด้านการเข้าถึง  ด้านสิ่งดึงดูดใจ  ด้านความปลอดภัย  ด้านสิ่งอำนวยความสะดวก  ด้านความสามารถในการรองรับนักท่องเที่ยว  **รวม** | 4.63  4.59  4.57  4.56  4.41  **4.55** | มากที่สุด  มากที่สุด  มากที่สุด  มากที่สุด  มาก  **มากที่สุด** | 1  2  3  4  5 |

จากตารางที่ 2 พบว่า ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ โดยภาพรวมอยู่ในระดับมากที่สุด ( = 4.55) เมื่อพิจารณาเป็นรายด้านโดยเรียงค่าเฉลี่ยจากมากไปหาน้อย พบว่า ด้านการเข้าถึง ( = 4.63) รองลงมา ด้านสิ่งดึงดูดใจ ( = 4.59) รองลงมา ด้านความปลอดภัย ( = 4.57) รองลงมาด้านสิ่งอำนวยความสะดวก ( = 4.56) สุดท้าย ด้านความสามารถในการรองรับนักท่องเที่ยว ( = 4.41)

ตารางที่ 3 ระดับความคิดเห็นศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านการเข้าถึง จำแนกเป็นรายข้อ ดังนี้

|  |  |  |  |  |  |  |
| --- | --- | --- | --- | --- | --- | --- |
| **ศักยภาพการท่องเที่ยว**  **เชิงวัฒนธรรม** |  | **มากที่สุด** | **มาก** | **ปานกลาง** | **น้อย** | **น้อยที่สุด** |
| **ด้านการเข้าถึง**  ( = 4.63)  1. ชุมชนมีโครงสร้างพื้นฐานของหมู่บ้าน เช่น การเดินทางสะดวก เป็นต้น | 4.74 | 56  (80.0) | 10  (14.3) | 4  (5.7) | 0  0 | 0  0 |
| 2. ชุมชนมีวิถีการผลิตที่พึ่งพาและใช้ทรัพยากรธรรมชาติอย่างยั่งยืน | 4.55 | 45  (64.3) | 19  (27.1) | 6  (8.6) | 0  0 | 0  0 |
| 3. ชุมชนมีฐานทรัพยากรธรรมชาติที่สมบูรณ์ | 4.57 | 46  (65.7) | 18  (25.7) | 6  (8.6) | 0  0 | 0  0 |
| 4. ชุมชนมีระบบสาธารณูปโภคอย่างครบครันในการเข้าชมวัฒนธรรมชุมชน เช่น ถนน ไฟฟ้า ประปา และการสื่อสาร | 4.68 | 52  (74.3) | 14  (20.0) | 7  (5.7) | 0  0 | 0  0 |

จากตารางที่ 3 พบว่า ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านการเข้าถึง ภาพรวมอยู่ในระดับมากที่สุด ( = 4.63) เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า ชุมชนมีโครงสร้างพื้นฐานของหมู่บ้าน เช่น การเดินทางสะดวก เป็นต้น( = 4.74) รองลงมา ชุมชนมีระบบสาธารณูปโภคอย่างครบครันในการเข้าชมวัฒนธรรมชุมชน เช่น ถนน ไฟฟ้า ประปา และการสื่อสาร ( = 4.68) รองลงมา ชุมชนมีฐานทรัพยากรธรรมชาติที่สมบูรณ์ ( = 4.57) สุดท้าย ชุมชนมีวิถีการผลิตที่พึ่งพาและใช้ทรัพยากรธรรมชาติอย่างยั่งยืน ( = 4.55)

ตารางที่ 4 ระดับความคิดเห็นศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านสิ่งดึงดูดใจ จำแนกเป็นรายข้อ ดังนี้

|  |  |  |  |  |  |  |
| --- | --- | --- | --- | --- | --- | --- |
| **ศักยภาพการท่องเที่ยว**  **เชิงวัฒนธรรม** |  | **มากที่สุด** | **มาก** | **ปานกลาง** | **น้อย** | **น้อยที่สุด** |
| **ด้านสิ่งดึงดูดใจ**  ( = 4.59)  1. ความโดดเด่น มีเอกลักษณ์เฉพาะตัวและดึงดูดใจนักท่องเที่ยว | 4.55 | 43  (61.4) | 23  (32.9) | 4  (5.7) | 0  0 | 0  0 |
| 2. ความสวยงามของสภาพภูมิทัศน์ และลักษณะทางกายภาพ | 4.62 | 47  (67.1) | 20  (28.6) | 3  (4.3) | 0  0 | 0  0 |
| 3. ความหลากหลายของระบบเชิงวัฒนธรรม เช่นโบราณสถานเมืองเก่า ประวัติศาสตร์ เป็นต้น | 4.67 | 49  (70.0) | 19  (27.1) | 2  (2.9) | 0  0 | 0  0 |
| 4. การสืบสานวัฒนธรรมวิถีชีวิตของชุมชน | 4.54 | 40  (57.1) | 28  (40.0) | 2  (2.9) | 0  0 | 0  0 |

จากตารางที่ 4 พบว่า ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านสิ่งดึงดูดใจ ภาพรวมอยู่ในระดับมากที่สุด ( = 4.59) เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า ความหลากหลายของระบบเชิงวัฒนธรรม เช่นโบราณสถานเมืองเก่า ประวัติศาสตร์ เป็นต้น ( = 4.67) รองลงมา ความสวยงามของสภาพภูมิทัศน์ และลักษณะทางกายภาพ ( = 4.62) รองลงมา ความโดดเด่น มีเอกลักษณ์เฉพาะตัวและดึงดูดใจนักท่องเที่ยว ( = 4.55) สุดท้าย การสืบสานวัฒนธรรมวิถีชีวิตของชุมชน ( = 4.54)

ตารางที่ 5 ระดับความคิดเห็นศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านความปลอดภัย จำแนกเป็นรายข้อ ดังนี้

|  |  |  |  |  |  |  |
| --- | --- | --- | --- | --- | --- | --- |
| **ศักยภาพการท่องเที่ยว**  **เชิงวัฒนธรรม** |  | **มากที่สุด** | **มาก** | **ปานกลาง** | **น้อย** | **น้อยที่สุด** |
| **ด้านความปลอดภัย**  ( = 4.57)  1. ให้ความปลอดภัยต่อชีวิตและทรัพย์สิน | 4.61 | 45  (64.3) | 23  (32.9) | 2  (2.9) | 0  0 | 0  0 |
| 2. มีเจ้าหน้าที่ดูแลเพียงพอ และดูแลทั่วถึง | 4.47 | 36  (51.4) | 31  (44.3) | 3  (4.3) | 0  0 | 0  0 |
| 3. การติดตั้งป้าย การสื่อสารอย่างเหมาะสม | 4.55 | 42  (60.0) | 25  (35.7) | 3  (4.3) | 0  0 | 0  0 |
| 4. มีอุปกรณ์และเครื่องมือบรรเทาสาธารณภัย  5. มีอุปกรณ์หรือปฐมพยาบาลในสถาน  ที่เข้าชม | 4.58  4.64 | 44  (62.9)  48  (68.6) | 23  (32.9)  19  (27.1) | 3  (4.3)  3  (4.3) | 0  0  0  0 | 0  0  0  0 |

จากตารางที่ 5 พบว่า ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านความปลอดภัย ภาพรวมอยู่ในระดับมากที่สุด ( = 4.57) เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า มีอุปกรณ์หรือปฐมพยาบาลในสถานที่เข้าชม ( = 4.64) รองลงมา ให้ความปลอดภัยต่อชีวิตและทรัพย์สิน ( = 4.61) รองลงมา มีอุปกรณ์และเครื่องมือบรรเทาสาธารณภัย ( = 4.58) การติดตั้งป้าย การสื่อสารอย่างเหมาะสม ( = 4.55) สุดท้าย มีเจ้าหน้าที่ดูแลเพียงพอ และดูแลทั่วถึง ( = 4.47)

ตารางที่ 6 ระดับความคิดเห็นศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านสิ่งอำนวยความสะดวก จำแนกเป็นรายข้อ ดังนี้

|  |  |  |  |  |  |  |
| --- | --- | --- | --- | --- | --- | --- |
| **ศักยภาพการท่องเที่ยว**  **เชิงวัฒนธรรม** |  | **มากที่สุด** | **มาก** | **ปานกลาง** | **น้อย** | **น้อยที่สุด** |
| **ด้านสิ่งอำนวยความสะดวก**  ( = 4.56 )  1. มีพื้นที่จอดรถที่เพียงพอสำหรับรองรับจำนวนรถที่เข้ามา โดยเฉพาะช่วงวันหยุดยาวหรือเทศกาล | 4.64 | 50  (71.4) | 16  (22.9) | 3  (4.3) | 1  (1.4) | 0  0 |
| 2. มีป้ายบอกทิศทางในการเข้าถึงแหล่งท่องเที่ยว รวมทั้งป้ายสัญลักษณ์ที่แสดงจุดบริการต่างๆ เช่น ห้องน้ำ ลานจอดรถ | 4.55 | 44  (62.9) | 21  (30.0) | 5  (7.1) | 0  0 | 0  0 |
| 3. มีบริการร้านอาหารที่เพียงพอต่อความต้องการของนักท่องเที่ยวและสะอาดถูกสุขอนามัย | 4.61 | 49  (70.0) | 16  (22.9) | 4  (5.7) | 1  (1.4) | 0  0 |
| 4. มีร้านค้าชุมชนหรือร้านขายของที่ระลึก  5. มีศูนย์บริการนักท่องเที่ยวหรือจุดให้ข้อมูลหรือข้อแนะนำต่างๆ ก่อนใช้บริการ  6. การมีมัคคุเทศก์ท้องถิ่นอธิบาย  7. มีเส้นทางการเดินทางที่สะดวกในการเข้าถึงแหล่งท่องเที่ยว | 4.51  4.61  4.41  4.64 | 43  (61.4)  49  (70.0)  36  (51.4)  52  (74.3) | 21  (30.0)  16  (22.9)  28  (40.0)  12  (17.1) | 5  (7.1)  4  (5.7)  5  (7.1)  5  (7.1) | 1  (1.4)  1  (1.4)  1  (1.4)  1  (1.4) | 0  0  0  0  0  0  0  0 |

จากตารางที่ 6 พบว่า ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านสิ่งอำนวยความสะดวก ภาพรวมอยู่ในระดับมากที่สุด ( = 4.56) เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า มีพื้นที่จอดรถที่เพียงพอสำหรับรองรับจำนวนรถที่เข้ามา โดยเฉพาะช่วงวันหยุดยาวหรือเทศกาล ( = 4.64) รองลงมา มีเส้นทางการเดินทางที่สะดวกในการเข้าถึงแหล่งท่องเที่ยว ( = 4.64) มีบริการร้านอาหารที่เพียงพอต่อความต้องการของนักท่องเที่ยวและสะอาดถูกสุขอนามัย ( = 4.61) มีศูนย์บริการนักท่องเที่ยวหรือจุดให้ข้อมูลหรือข้อแนะนำต่างๆ ก่อนใช้บริการ ( = 4.61) มีป้ายบอกทิศทางในการเข้าถึงแหล่งท่องเที่ยว รวมทั้งป้ายสัญลักษณ์ที่แสดงจุดบริการต่างๆ เช่น ห้องน้ำ ลานจอดรถ ( = 4.55) มีร้านค้าชุมชนหรือร้านขายของที่ระลึก ( = 4.51) สุดท้ายการมีมัคคุเทศก์ท้องถิ่นอธิบาย ( = 4.41)

ตารางที่ 7 ระดับความคิดเห็นศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านความสามารถในการรองรับนักท่องเที่ยว จำแนกเป็นรายข้อ ดังนี้

|  |  |  |  |  |  |  |
| --- | --- | --- | --- | --- | --- | --- |
| **ศักยภาพการท่องเที่ยว**  **เชิงวัฒนธรรม** |  | **มากที่สุด** | **มาก** | **ปานกลาง** | **น้อย** | **น้อยที่สุด** |
| **ด้านความสามารถในการรองรับนักท่องเที่ยว**  ( = 4.41)  1. สามารถรองรับนักท่องเที่ยวได้ | 4.50 | 42  (60.0) | 21  (30.0) | 7  (10.0) | 0  0 | 0  0 |
| 2. แหล่งท่องเที่ยวมีสภาพทางกายภาพที่เอื้ออำนวยต่อการเข้าชมของนักท่องเที่ยว | 4.35 | 32  (45.7) | 31  (44.3) | 7  (10.0) | 0  0 | 0  0 |
| 3. ความสามารถในการรองรับ เช่น รถติด  บริเวณทางเข้าชม หรือแหล่งท่องเที่ยวอื่นๆ เนื่องจากนักท่องเที่ยวมีจำนวนมาก | 4.35 | 32  (45.7) | 31  (44.3) | 7  (10.0) | 0  0 | 0  0 |
| 4. มีกฎระเบียบข้อจำกัดจำนวนนักท่องเที่ยว เส้นทาง ระยะเวลาในการเข้าชม | 4.45 | 37  (52.9) | 28  (40.0) | 5  (7.1) | 0  0 | 0  0 |

จากตารางที่ 7 พบว่า ศักยภาพการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ด้านความสามารถในการรองรับนักท่องเที่ยว ภาพรวมอยู่ในระดับมาก ( = 4.41) เมื่อพิจารณาเป็นรายข้อโดยเรียงค่าเฉลี่ยจากมากไปหาน้อย พบว่า สามารถรองรับนักท่องเที่ยวได้ ( = 4.50) รองลงมา มีกฎระเบียบข้อจำกัดจำนวนนักท่องเที่ยว เส้นทาง ระยะเวลาในการเข้าชม ( = 4.45) รองลงมา แหล่งท่องเที่ยวมีสภาพทางกายภาพที่เอื้ออำนวยต่อการเข้าชมของนักท่องเที่ยว ( = 4.35) สุดท้าย ความสามารถในการรองรับ เช่น รถติดบริเวณทางเข้าชม หรือแหล่งท่องเที่ยวอื่นๆ เนื่องจากนักท่องเที่ยวมีจำนวนมาก ( = 4.35)

**ส่วนที่ 3 ข้อเสนอแนะการพัฒนาการท่องเที่ยวเชิงวัฒนธรรมของชุมชนจังหวัดเพชรบูรณ์**

ผู้ตอบแบบสอบถามได้ให้ข้อเสนอแนะการพัฒนาการท่องเที่ยวเชิงวัฒนธรรมของชุมชนจังหวัดเพชรบูรณ์ ดังนี้

1. ชุมชนควรส่งเสริมพัฒนาการผลิตผลิตภัณฑ์ในชุมชนเพิ่มขึ้นเพื่อเป็นเอกลักษณ์ของชุมชนและเพิ่มรายได้ในชุมชน รวมถึงการใช้ทรัพยากรธรรมชาติอย่างพอเพียงเพื่อความยั่งยืน

2. ชุมชนควรสืบสานวัฒนธรรมประเพณี วิถีชีวิตของคนในชุมชน ให้เป็นที่ยอมรับแก่นักท่องเที่ยว

3. ชุมชนควรส่งเสริมให้มีเจ้าหน้าที่คอยดูแลโบราณสถานที่เพียงพอ และทั่วถึง เพื่อความคงอยู่รองรับแขกผู้มาเยือน

4. ชุมชนควรส่งเสริมให้มีการจัดมัคคุเทศก์ท้องถิ่นไว้ให้พร้อมคอยอธิบายแก่นักท่องเที่ยว หรือคอยเป็นสื่อในการแนะนำจัดการการท่องเที่ยวในชุมชน

5. ชุมชนควรมีการบำรุงรักษาแหล่งท่องเที่ยวให้มีสภาพทางกายภาพที่เอื้ออำนวยต่อการเข้าชมของนักท่องเที่ยว

**ข้อมูลทั่วไปของผู้ตอบแบบสัมภาษณ์**

ผลการวิเคราะห์ข้อมูลจากการสัมภาษณ์ เกี่ยวกับสภาพทั่วไปของชุมชน ความรู้ความเข้าใจ และความต้องการในการพัฒนาชุมชนให้เป็นแหล่งท่องเที่ยวเชิงวัฒนธรรม

โดยนำข้อมูลมาเขียนอภิปรายตามลักษณะของข้อมูล ดำเนินการเรียบเรียง บรรยายเชิงพรรณนา

จากการสัมภาษณ์กลุ่มตัวแทนชุมชนในการส่งเสริมการท่องเที่ยวเชิงวัฒนธรรมของชุมชนจังหวัดเพชรบูรณ์ ที่จัดขึ้นภายใต้งานวิจัย โดยกลุ่มตัวแทนชุมชน จำนวน 10 คน ได้ให้ข้อมูลที่เป็นประโยชน์ และผู้วิจัยได้สรุปวิเคราะห์ข้อมูล ได้ดังนี้

1. ข้อมูลทั่วไปของผู้ตอบแบบสัมภาษณ์

1.1 ผู้ให้สัมภาษณ์ส่วนใหญ่มีอายุระหว่าง 41-50 ปี การศึกษาส่วนใหญ่อยู่ในระดับประถมศึกษา อาชีพหลักคือเกษตรกรรม ส่วนใหญ่มีรายได้ 5,001 – 10,000 บาท และส่วนใหญ่อาศัยอยู่ในชุมชนมาตั้งแต่เกิด

2. ศักยภาพการส่งเสริมการท่องเที่ยวเชิงวัฒนธรรมของชุมชน จังหวัดเพชรบูรณ์ โดยภาพรวม ดังนี้

2.1 องค์กรชุมชนท้องถิ่นของท่านเคยได้มีการปรึกษาหรือกำหนดแนวทางเพื่อส่งเสริมการท่องเที่ยวเชิงวัฒนธรรม เช่น โบราณสถาน ประวัติศาสตร์ และวัฒนธรรมวิถีชีวิตของคนในชุมชน อย่างไรบ้าง

จากการสัมภาษณ์ พบว่า ผู้ให้สัมภาษณ์มีแนวทางการส่งเสริมการท่องเที่ยวเชิงวัฒนธรรม ผู้นำมีการอบรมเกี่ยวกับการท่องเที่ยว การจัดงานเทศกาลต่าง ๆเพื่อประชาสัมพันธ์ผ่านสื่อโซเชียลและผ่านการบอกเล่าของนักท่องเที่ยว และมีการประชาคมเกี่ยวกับประเพณีในชุมชน

2.2 บทบาทขององค์กรชุมชนท้องถิ่นมีการพัฒนาแหล่งท่องเที่ยวเชิงวัฒนธรรม เช่น โบราณสถาน ประวัติศาสตร์ และวัฒนธรรมวิถีชีวิตของคนในชุมชน อย่างไรบ้าง

จากการสัมภาษณ์ พบว่า ผู้ให้สัมภาษณ์อยากส่งเสริมให้มีการพัฒนาแหล่งท่องเที่ยวเชิงวัฒนธรรม มีการจัดกิจกกรมท่องเที่ยวเกี่ยวกับชุมชนเป็นประจำ จัดแต่งโบราณสถานให้มีความสวยงามน่าสนใจ ตื่นตาตื่นใจ น่าเข้าชม มีการจัดนิทรรศการเพื่อเป็นแหล่งความรู้ให้ผู้คนรู้จักเพิ่มมากขึ้น และสนับสนุนให้ประชาชนในท้องถิ่นให้ความร่วมมือ มีส่วนร่วมในการพัฒนาสร้างจุดสนใจ เช่น ร่วมกันทอผ้า เป็นต้น

2.3 ท่านมีแนวคิดหรือแนวทางปฏิบัติอย่างไรให้คนในชุมชนมีความรู้ความเข้าใจเกี่ยวกับการท่องเที่ยวเชิงวัฒนธรรม ในชุมชน

จากการสัมภาษณ์ พบว่า ผู้ให้สัมภาษณ์แนะนำว่าควรมีการนำเสนอแบบใหม่ เข้าใจง่าย เข้าถึงง่าย ไม่ซับซ้อน พร้อมกับรักษาความสะอาดเปิดบ้านต้อนรับนักท่องเที่ยวอยู่ตลอดเวลา ร่วมกันประชาสัมพันธ์ผ่านสื่อโซเชียล หรือผ่านนักท่องเที่ยวที่แวะเวียนเข้ามา และสนับสนุนให้คนในชุมชนรู้สึกรักสิ่งแวดล้อม

2.4 ท่านมีความต้องการในการพัฒนาแหล่งการท่องเที่ยวเชิงวัฒนธรรม อย่างไรบ้าง

จากการสัมภาษณ์ พบว่า ผู้ให้สัมภาษณ์มีการใส่ใจรายละเอียดจากการติชมของนักท่องเที่ยว นำมาปรับปรุงพัฒนาให้ดียิ่งขึ้น ปรับสภาพภูมิทัศน์ให้มีความสวยงามน่าสนใจ เพราะชุมชนต้องการให้มีนักท่องเที่ยวแวะเวียนมาเที่ยวอย่างไม่ขาดสายจึงอยากสร้างช่องทางประชาสัมพันธ์โดยโพสต์ลงสื่อโซเชียล โดยอยากให้มีเด็กยุคใหม่มาบริหารงานอาจจะทำให้มีอะไรแปลกใหม่ดึงดูดนักท่องเที่ยวเพิ่มมากขึ้น

2.5 ท่านมีแนวคิดหรือแนวทางปฏิบัติอย่างไรเพื่อให้นักท่องเที่ยวที่เข้ามาในชุมชนเกิดความพอใจ และประทับใจ

จากการสัมภาษณ์ พบว่า ผู้ให้สัมภาษณ์ คนในชุมชนควรปฏิบัติตนให้มีระเบียบและบริการด้วยความจริงใจอย่างเท่าเทียมกัน มีสิ่งอำนวยความสะดวกครบวงจร ราคาที่พัก ค่าเข้าชมมีความยุติธรรมสามารถจับต้องได้ บริเวณแวดล้อมมีความสะอาด มีมุมสวยงามไว้เก็บภาพเป็นที่ระลึก ควรจัดให้มีของดีประจำตำบลเป็นของฝากติดไม้ติดมือให้กับนักท่องเที่ยว เพื่อดึงดูดให้กลับมาเที่ยวชมอีกครั้ง