( ก )

**ชื่องานวิจัย** ศักยภาพการส่งเสริมการท่องเที่ยวเชิงวัฒนธรรมของชุมชน จังหวัดเพชรบูรณ์

The Potential to Develop Culture-Based Tourism in the Communities of

Phetchabun Province

**ผู้วิจัย** จิรโรจน์ บุญราช

**สาขาวิชา** รัฐประศาสนศาสตร์มหาวิทยาลัยราชภัฏเพชรบูรณ์ 2566

**บทคัดย่อ**

งานวิจัยเรื่อง ศักยภาพการส่งเสริมการท่องเที่ยวเชิงวัฒนธรรมของชุมชน จังหวัดเพชรบูรณ์ โดยมีวัตถุประสงค์ เพื่อศึกษาสภาพทั่วไปบริบทชุมชนด้านท่องเที่ยวเชิงวัฒนธรรมของชุมชนจังหวัดเพชรบูรณ์ เพื่อศึกษาศักยภาพการท่องเที่ยวเชิงวัฒนธรรมของชุมชน จังหวัดเพชรบูรณ์ เพื่อศึกษาข้อเสนอแนะการพัฒนาการท่องเที่ยวเชิงวัฒนธรรมของชุมชน จังหวัดเพชรบูรณ์

วิธีการดำเนินการวิจัย วิเคราะห์ข้อมูลที่ได้จากการศึกษาแบบสอบถาม โดย ค่าความถี่ ค่าเฉลี่ย ค่าส่วนเบี่ยงเบนมาตรฐาน วิเคราะห์ข้อมูลที่ได้จากการสัมภาษณ์เกี่ยวกับสภาพทั่วไปของชุมชน การส่งเสริมและความต้องการในการพัฒนาชุมชนให้เป็นแหล่งท่องเที่ยวเชิงวัฒนธรรม โดยนำข้อมูลที่มาเขียนอภิปรายตามลักษณะของข้อมูล ดำเนินการเรียบเรียง บรรยายเชิงพรรณนา

ผลการวิจัย พบว่า ผู้ตอบแบบสอบถามส่วนใหญ่เป็นเพศหญิง มีอายุระหว่าง 41-50 ปี การศึกษาส่วนใหญ่อยู่ในระดับประถมศึกษา อาชีพหลักส่วนใหญ่ทำอาชีพเกษตรกรรม มีรายได้ 5,001 – 10,000 บาท และส่วนใหญ่อาศัยอยู่ในชุมชนมาตั้งแต่เกิด ศักยภาพการส่งเสริมการท่องเที่ยวเชิงวัฒนธรรมของชุมชน จังหวัดเพชรบูรณ์ พบว่า โดยภาพรวมอยู่ในระดับมากที่สุด เมื่อพิจารณาเป็นรายด้าน พบว่า ด้านการเข้าถึง มีศักยภาพการท่องเที่ยวเชิงวัฒนธรรม มากที่สุด รองลงมา ด้านสิ่งดึงดูดใจ รองลงมา ด้านความปลอดภัย รองลงมา ด้านสิ่งอำนวยความสะดวก สุดท้าย ด้านความสามารถในการรองรับนักท่องเที่ยว ข้อเสนอแนะ ส่งเสริมพัฒนาการผลิต ผลิตภัณฑ์ในชุมชนเพิ่มขึ้นเพื่อเป็นเอกลักษณ์ของชุมชนและเพิ่มรายได้ในชุมชน รวมถึงการใช้ทรัพยากรธรรมชาติอย่างพอเพียงเพื่อความยั่งยืน สืบสานวัฒนธรรมประเพณีวิถีชีวิตของคนในชุมชน ให้เป็นที่ยอมรับแก่นักท่องเที่ยว ส่งเสริมให้มีเจ้าหน้าที่คอยดูแลโบราณสถานที่เพียงพอ และทั่วถึง เพื่อความคงอยู่รองรับแขกผู้มาเยือน ส่งเสริมให้มีการจัดมัคคุเทศก์ท้องถิ่นไว้ให้พร้อมคอยอธิบายแก่นักท่องเที่ยว หรือคอยเป็นสื่อในการแนะนำจัดการการท่องเที่ยวในชุมชน และมีการบำรุงรักษาแหล่งท่องเที่ยวให้มีสภาพทางกายภาพที่เอื้ออำนวยต่อการเข้าชมของนักท่องเที่ยว

คำสำคัญ : การท่องเที่ยวเชิงวัฒนธรรม